Բա արի ու մի զարմացի: Առավոտ թերթում մի տարի չորս ամիս առաջվա թեման նո՞ր են հիշել: Ախր Տաթևիկ Հարությունյան ջան, որ կարդում ես բլոգները ու  մեկնաբանությունները, չես նայում թե ե՞րբ է գրվել: Հարգելիներս այսօր ընկերներս զանգեցին ու ասեցին որ "Առավոտ" թերթի մարտի 25-ի համարում գրված է բուֆետների մասին նյութ, որում մեջբերված է ՀՊՃՀ Ուսանողական Խորհուրդի բլոգից իմ թողած մեկնաբանություններից մեկը: Գտա թերթը ու կարդացի, ահա նյութը խնդրեմ կարդացեք ԲՈՒՖԵ՞Տ ԵՆ, ԹԵ՞ ԾԽԱՐԱՆ: Ու զարմացա, որ մեջբերված մեկնաբանությունը ունի մի տարի չորս ամսվա վաղեմություն: Ահա խնդրեմ նյութը, որտեղ եղել է իմ կողմից թողած մեկնաբանությունը՝ Ուսանողությունը Հայաստանում: Ուրախ կլինեի, եթե իմանային, որ հոդվածի հեղինակ Տաթևիկ Հարությունյանն էլ կարդար այս գրառումը: Ուրեմն պարզաբանեմ բոլորի համար: Մեկնաբանությունս գրված է եղել 2009թ. դեկտեմբերի 24-ին և ուղղված է եղել ՀՊՃՀ 5-րդ մասնաշենքի 5-րդ հարկի բուֆետին, որի մասին էլի լիքը գրառումներ կան: Այս պահին տվյալ բուֆետը գտնվում է կատարյալ վիճակում, խնդրեմ նայեք 5-ի բուֆետը արդեն այսօր, որը 2010թ. հոկտեմբերի 10-ի գրառում ա: Ու խմբագիրը ինչքան հին պիտի լինի, որ անդրադառնա տվյալ թեմային: Լավա Լենինի արձանի քանդմանը չեն անդրադառնում: Բա ո՞նց քանդին արձանը: Բա ո՞վ ինչ ասեց: Լավ էլի, չարժի ուղղակի թուղթ սևացնել: Մի քիչ էլ իմաստով գրեք, տեղին գրեք ու ժամանակին: